31996R2149
L 288/14
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 2149/96 НА КОМИСИЯТА
от 8 ноември 1996 година
за изменение на Регламент (ЕО) № 716/96 относно приемане на извънредни мерки за подпомагане на пазара на говеждо и телешко месо в Обединеното кралство
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 805/68 на Съвета от 27 юни 1968 г. относно общата организация на пазара на говеждо и телешко месо (1),последно изменен с Регламент (ЕО) № 1997/96 (2), и по-специално член 23 от него,
като има предвид че Регламент (ЕО) № 716/96 на Комисията (3), последно изменен с Регламент (ЕО) № 1974/96 (4), предвижда за целите на клането и унищожаването да разреши закупуването на животни, които са на възраст над 30 месеца и пребивават в стопанства в Обединеното кралство в продължение на най-малко 3 месеца; като има предвид, че въз основа на опита, натрупан при прилагането на въпросния режим на клане, е необходимо периодът на задържане в стопанствата да бъде удължен;
като има предвид, че предвидените мерки в настоящия регламент са в съответствие със становището на Управителния комитет по говеждо и телешко месо,
ПРИЕ НАСТОЯЩИЯ РЕГЛАМЕНТ:
Член 1
В член 1, параграф 1 от Регламент (ЕО) № 716/96, периодът от „три месеца“ се заменя от период от „шест месеца“.
Член 2
Настоящият регламент влиза в сила на третия ден след публикуването му в Официален вестник на Европейските общности.
Прилага се за животните, закупени от третия понеделник след деня на публикуването му.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 8 ноември 1996 година.